Ülevaade 28.09.2023 toimunud Alutaguse Vallavolikogu istungist

* Otsustati algatada Alajõe üla Valla 8 detailplaneering, mille koostamise eesmärk on on moodustada olemasoleva mänguväljaku osas puhke- ja virgestusmaa otstarbega krunt ning kaaluda ülejäänud maa-ala elamukruntideks jagamist. Üldplaneeringuga on määratud detailplaneeringu koostamise kohustusega juhuks kompaktse asustusega alal maa-ala jagamine enam kui kaheks elamumaa sihtotstarbega katastriüksuseks. Detailplaneeringu koostamise käigus tuleb lahendada muuhulgas liikluskorraldus ning tänavavõrgustiku toimivus.
* Otsustati algatada Illuka küla Vallamaja detailplaneering, mille koostamise eesmärk on anda krundile ehitusõigus olemasoleva büroohoone ümberehitamiseks korterelamuks. Detailplaneeringuga tuleb määrata arhitektuursed ja ehituslikud tingimused ning säilitada valdavalt hoone põhimaht ning välisilme.
* Otsustati, mitte algatada Uusküla Kotka ja Kotkametsa kinnistute detailplaneering, mille eesmärk oli suvilate ehitamine.
* Otsustati võõrandada enampakkumise korras Alutaguse valla omandis olev kinnistu aadressil Mäetaguse alevik, Arengu kinnistu, registriosa number 6840350 (katastritunnus 49801:001:0711, pindala 6011 m2, sihtotstarve 100% tootmismaa).Kinnistu alghinnaks määrati 6011 eurot (1 eurot/m2).
* Otsustati võõrandada enampakkumise korras Alutaguse valla omandis olev kinnistu aadressil Mäetaguse alevik, Pargiveere kinnistu, registriosa number 6378650 (katastritunnus 49801:001:0650, pindala 2062 m2, sihtotstarve 100% üldkasutatav maa). Kinnistu alghinnaks määrati 2062 eurot (1 eurot/m2).
* Otsustati kinnitada noortevolikogu, mille valimised toimuvad 27. -30.novembril 2023, valimiskomisjon koosseisus:

1.1. komisjoni esimees: vallasekretär Lehti Targijainen

1.2. komisjoni liikmed:

1.2.1. volikogu liige Kristiina Ets;

1.2.2. noorte esindaja Martin Grinfeld;

1.2.3. noorte esindaja Lii Roosa;

1.2.4. vallavalitsuse teenistuja Tairi Hütt;

1.2.5. vallavalitsuse teenistuja Nelli Kuldmaa.

* Alutaguse vallavolikogu nõustus Haridus- ja Teadusministeeriumi ettepanekuga Iisakusse uue õppehoone ehitamise projekti arvamisega Haridus- ja noorteprogrammi lisasse 3 ja volitas Alutaguse vallavalitsust alustama Iisaku Gümnaasiumi gümnaasiumiastme tegevuse lõpetamise menetlusega.
* Volikogu istungi protokoll, vastuvõetud otsused ja määrused leitavad dokumendiregistrist : <http://delta.andmevara.ee/alutaguse_vald/>
* Volikogu istungi video: <https://www.alutagusevald.ee/istungid-2023-ii-koosseis->